Paġna L-Uffiċċju Ewropew għas-Selezzjoni tal-Persunal (EPSO) qed jorganizza dawn il-kompetizzjonijiet ġenerali: EPSO/AD/295/15 — Ġuristi b'taħriġ fid-dritt Bulgaru (BG) EPSO/AD/296/15 — Ġuristi b'taħriġ fid-dritt Ġermaniż (DE) EPSO/AD/297/15 — Ġuristi b'taħriġ fid-dritt Kroat (HR) EPSO/AD/298/15 — Ġuristi b'taħriġ fid-dritt Irlandiż (IE) EPSO/AD/299/15 — Ġuristi b'taħriġ fid-dritt Litwan (LT) EPSO/AD/300/15 — Ġuristi b'taħriġ fid-dritt Slovakk (SK) Għal aktar tagħrif żur il-websajt tal-EPSO: http://blogs.ec.europa.eu/eu-careers.info/ Mhuwiex kompatibbli mal-Artikolu 1 tad-Direttiva 90/365/KEE u l-Artikolu 7(1)(b) u (d) tad-Direttiva 2004/38/KE li Stat taż-ŻEE ma jagħtix il-konjuġi li jkunu ċċaqalqu lejn Stat ieħor taż-ŻEE l-għażla li jippuljaw il-krediti ta' taxxa personali tagħhom in konnessjoni mal-valutazzjoni tat-taxxa fuq l-introjtu, mentri jkunu intitolati li jippuljaw il-krediti ta' taxxa personali tagħhom kieku kienu jgħixu fl-Istat oriġinali, f'sitwazzjoni fejn wieħed minnhom jirċievi pensjoni mill-Istat oriġinali, u dik il-pensjoni tikkostitwixxi l-introjtu kollu jew kważi kollu ta' dik il-persona, filwaqt li l-konjuġi l-ieħor ma jkollux introjtu. Il-Qorti b'dan: Tannulla d-Deċiżjoni tal-ESA tal-25 ta' Jannar 2013 fil-Kawża tal-ESA Nru 73075 (DB Schenker) sa fejn tirrifjuta aċċess sħiħ jew parzjali skont l-Artikolu 4(4) u (6) RAD 2012 għad-dokumenti li jappartjenu lill-fajls tal-kawża li wasslu għad-Deċiżjoni tal-ESA Nru 321/10/COL (Norway Post — sistema ta' lealtà/skontijiet) u tirrifjuta li tagħti aċċess għall-verżjoni kompleta tad-Deċiżjoni tal-ESA Nru 321/10/COL. Tiċħad il-kumplament tar-rikors. Tordna lil kull parti u l-intervenut jħallsu l-ispejjeż rispettivi tagħhom. Il-benefiċarji ta' assi kapitali arranġati fil-forma ta' trust li huma soġġetti għal miżuri fiskali nazzjonali bħal dawk inkwistjoni fil-proċedimenti ewlenin jista' jkollhom l-abbiltà li jinvokaw l-Artikolu 40 ŻEE fil-każ li ma jinstabux li jkunu eżerċitaw influwenza definita fuq impriża independenti fi Stat ŻEE ieħor jew kienu involuti f'attività ekonomika li taqa' fl-ambitu tad-dritt ta' stabbiliment. Huma xogħol il-qrati nazzjonali li jagħmlu l-valutazzjoni finali f'dak ir-rigward, abbażi taċ-ċirkustanzi fattwali tal-każ. Id-differenza fit-trattament miġjuba mill-artikolu 10-60 tal-Att dwar it-Taxxa joħloq żvantaġġ fiskali għal kontribwenti residenti li għalihom tapplika l-leġiżlazzjoni dwar il-kumpanniji barranin ikkontrollati, li hija b'tali mod li xxekkilhom milli jeżerċitaw il-libertà tal-istabbiliment tagħhom, tiddiswadihom milli jistabbilixxu, jakwiżixxu jew imantnu sussidjarja fi Stat ŻEE li fih dan tal-aħħar ikun suġġett għal rati baxxi ta' tassazzjoni. B'hekk din tikkostitwixxi restrizzjoni fuq il-libertà tal-istabbiliment skont it-tifsira tal-Artikoli 31 u 34 ŻEE. Jekk l-iżvantaġġ fiskali li jirriżulta mit-trattament differenzjali għall-kontribwenti residenti taħt taqsimiet 10-60 huwa tali li jxekkel il-benefiċarji milli jinvestu l-fondi fi Stat ŻEE ieħor, mingħajr intenzjoni li jinfluwenza l-kontroll jew il-ġestjoni ta' impriża, u milli jipparteċipaw fil-moviment tal-kapital ta' natura personali, huwa jikkostitwixxi restrizzjoni fuq il-moviment ħieles tal-kapital skont it-tifsira tal-Artikolu 40 ŻEE u l-Anness XII għall-Ftehim ŻEE. Barra minn hekk, regola tal-liġi nazzjonali li timplika li, b'kuntrast ma' parteċipanti f'entitajiet domestiċi komparevoli, parteċipanti personali f'kumpanija barranija kkontrollata fi stat ŻEE ieħor mhumiex mogħtija l-ebda opportunità li jreġġgħu lura t-tassazzjoni ekonomika doppja li jikkawżaw ir-Regoli CFC Norveġiżi tikkostitwixxi restrizzjoni fuq il-libertà tal-istabbiliment skont l-Artikoli 31 u 34 ŻEE, jew, skont il-valutazzjoni tal-qorti nazzjonali, il-moviment liberu tal-kapital li hu, fil-prinċipju, projbit mill-Artikolu 40 ŻEE. Restrizzjoni fuq il-libertà tal-istabbiliment jew, fejn applikabbli, il-moviment liberu tal-kapital li jirriżulta minn leġiżlazzjoni nazzjonali CFC bħal dik applikabbli fil-proċedimenti ewlenin tista' tiġi ġġustifikata abbażi ta' interess pubbliku prevalenti, b'mod partikolari għal raġunijiet ta' prevenzjoni tal-evażjoni tat-taxxa jew biex tiġi mantnuta l-allokazzjoni bbilanċjata tas-setgħat ta' tassazzjoni bejn l-Istati ŻEE. Ir-restrizzjoni hija proporzjonali jekk hija relatata biss ma' arranġamenti kompletament artifiċjali li jfittxu li jaħarbu t-taxxa nazzjonali dovuta f'sitwazzjonijiet komparevoli. Għaldaqstant, tali miżura fiskali m'għandhiex tiġi applikata fejn jiġi ppruvat, abbażi ta' fatturi oġġettivi li jistgħu jiġu kkonfermati minn terzi persuni, li minkejja l-eżistenza ta' motivi ta' taxxa, kumpanija barranija kkontrollata hija tassew stabbilita fl-Istat ŻEE ospitanti u topera attivitajiet ekonomiċi ġenwini, li jseħħu fiż-ŻEE. Huwa f'idejn il-qorti nazzjonali li tiddetermina jekk ir-rikkorrenti, bħala benefiċjarji tal-Ptarmigan Trust, humiex f'sitwazzjoni komparevoli għall-benefiċjarji ta' fondazzjonijiet familjari jew fondi tal-assi li mhumiex suġġetti għat-tassazzjoni fuq il-ġid taħt il-liġi Norveġiża. Jekk inhu hekk, id-differenza fir-rata tat-taxxa tikkostitwixxi restrizzjoni skont l-Artikolu 31 ŻEE, jew, fl-alternattiva, l-Artikolu 40 ŻEE. Id-differenza fir-rata tat-taxxa ma tistax tiġi ġustifikata jekk il-benefiċjarji tal-Ptarmigan Trust huma f'sitwazzjoni komparevoli għall-benefiċjarji ta' fondazzjonijiet familjari jew fondi tal-assi mhux suġġetti għal tassazzjoni fuq il-ġid taħt il-liġi Norveġiża. L-Artikolu 298(1) tal-Ftehim ta' Assoċjazzjoni msemmi hawn fuq jipprevedi l-possibbiltà li l-Partijiet iżidu indikazzjonijiet ġeografiċi ġodda (IĠ) fl-Annessi XXX-C u XXX-D skont il-proċedura stabbilita fl-Artikolu 306(3) biex dawn ikunu protetti. F'dan il-kuntest, qed tiġi kkunsidrata l-protezzjoni fl-Unjoni Ewropea, bħala indikazzjonijiet ġeografiċi, għall-ismijiet Moldovjani mniżżlin hawn taħt. Il-Kummissjoni tistieden lil kull Stat Membru jew pajjiż terz, jew kull persuna fiżika jew ġuridika li għandha interess leġittimu, residenti jew stabbilita fi Stat Membru jew f'pajjiż terz, biex topponi t-tali protezzjoni billi tibgħat dikjarazzjoni debitament sostanzjata. Id-dikjarazzjonijiet ta' oppożizzjoni għandhom jaslu għand il-Kummissjoni fi żmien xahrejn mid-data ta' din il-pubblikazzjoni. Id-dikjarazzjonijiet ta' oppożizzjoni għandhom jintbagħtu f'dan l-indirizz elettroniku: Id-dikjarazzjonijiet ta' oppożizzjoni għandhom jiġu eżaminati biss jekk jaslu fil-limitu taż-żmien stabbilit hawn fuq u jekk dawn juru li l-protezzjoni tal-isem propost: toħloq kunflitt mal-isem ta' varjetà ta' pjanta jew ta' razza tal-bhejjem u b'hekk x'aktarx tkun tfixkel lill-konsumatur rigward l-oriġini vera tal-prodott; fid-dawl tar-reputazzjoni tal-marka kummerċjali, tal-fatt li l-marka kummerċjali tkun magħrufa sew u minħabba t-tul ta' żmien li ilha tintuża, tqarraq lill-konsumatur dwar l-identità vera tal-prodott; ttipperikola l-eżistenza ta' isem kompletament jew parzjalment identiku jew ta' marka kummerċjali jew l-eżistenza ta' prodotti li jkunu ilhom fis-suq b'mod legali għal mill-inqas ħames snin qabel id-data tal-pubblikazzjoni ta' dan l-avviż; tal-pubblikazzjoni ta' dan l-avviż. Jew jekk jistgħu jingħataw dettalji li minnhom wieħed jista' jikkonkludi li l-isem li għalih qed titqies il-protezzjoni huwa ġeneriku. Il-kriterji msemmija hawn fuq għandhom ikunu evalwati b'rabta mat-territorju tal-Unjoni, li fil-każ tad-drittijiet tal-proprjetà intellettwali jirreferi biss għat-territorju jew għat-territorji fejn dawn id-drittijiet huma protetti. Il-protezzjoni eventwali ta' dawn l-ismijiet fl-Unjoni Ewropea tiddependi fuq il-konklużjoni b'suċċess ta' dawn in-negozjati u fuq l-att legali sussegwenti. L-ebda implikazzjoni baġitarja.
Extracted from C_068_2015.html